Toshkentda Compass savdo majmuasi va “Qo‘yliq” bozori orasidagi yerosti o‘tish yo‘li vaqtincha yopiladi

Toshkent shahridagi THAYda yo‘l qurilish ishlari olib borilayotgani sababli Compass savdo majmuasi va “Qo‘yliq” dehqon bozori oralig‘idagi yerosti o‘tish yo‘li vaqtincha yopiladi. Bu haqda shahar hokimligi xabar qildi.

Qayd etilishicha, bu vaqt davomida piyodalar THAYdagi 9 qavatli uy va “Qo‘yliq” kiyim bozori oralig‘ida joylashgan yerosti piyodalar o‘tish yo‘lidan foydalanishi mumkin bo‘ladi.
“Noqulayliklar uchun uzr so‘raymiz”, — deyiladi xabarda.
Avvalroq Toshkentda 12-iyun kuni ba’zi ko‘chalarda harakatlanish cheklanishi, Toshkentdagi Oazis majmuasi oldidagi bekat vaqtincha Chilonzor metrosi tomonga surilishi haqida xabar berilgan.
 Jahongir Ortiqxo‘jayev mas’ullarga 10 kun muddatda Toshkentdagi asosiy yo‘llarni ta’mirlash topshirig‘ini berdi